-----------------------------------------------------------------------
  1. ปัจจัยความเสี่ยง

  -----------------------------------------------------------------------

1)  ความเสี่ยงทางธุรกิจ

ฮานามีปัจจัยความเสี่ยงที่ความสำคัญ คือการเปลี่ยนแปลงอย่างมีสาระสำคัญในกลุ่มฐานลูกค้ารายใหญ่
ซึ่งอาจ เกิดจากปัจจัยภายนอก เช่นการเปลี่ยนกรรมสิทธ์ การเปลี่ยนเจ้าของกิจการ
หรือการเปลี่ยนแปลงผลิตภัณฑ์ที่ ทำการผลิต ถึงแม้ว่ากลยุทธ์ของฮานา
คือการมีฐานลูกค้าที่หลากหลายในอุตสาหกรรมหลายๆประเภท ซึ่งการ
เปลี่ยนแปลงอย่างมีสาระสำคัญของลูกค้ารายใหญ่สามารถส่งผลกระทบต่อผลการดำเนินงานของกลุ่มบริษัทฯ
ได้
นอกจากนี้สภาวะตลาดซึ่งเป็นผลมาจากการเปลี่ยนแปลงของสภาวะทางเศรษฐกิจมีผลต่อราคาและอุปสงค์
ในสินค้าของบริษัทฯ

2)  ความเสี่ยงทางการผลิต

-   ความเสี่ยงเกี่ยวกับการเปลี่ยนแปลงทางเทคโนโลยี ซึ่งส่งผลให้เครื่องจักรอุปกรณ์ที่มีอยู่ล้าสมัย

  เนื่องจากการเปลี่ยนแปลงทางเทคโนโลยี อาจมีผลทำให้เครื่องจักรที่มีอยู่ล้าสมัย
  อย่างไรก็ตามการ เปลี่ยนแปลงทางเทคโนโลยีของการผลิต PCBA และการประกอบ IC
  จะมีลักษณะค่อยเป็นค่อยไปไม่ได้เปลี่ยนแปลงอย่างรวดเร็วนัก
  นอกจากนี้ในกรณีที่ต้องมีการใช้เครื่องจักรที่มีลักษณะเฉพาะในการผลิตสินค้า
  โดยเฉพาะผลิตภัณฑ์ประเภท LED ลูกค้าจะเป็นผู้จัดส่งเครื่องจักรดังกล่าวให้ฮานา
  ซึ่งเมื่อสิ้นสุดการผลิต ลูกค้าจะเป็นผู้นำเครื่องจักรกลับคืนไป
  ซึ่งทำให้สามารถลดความเสี่ยงดังกล่าวได้ นอกจากนี้ตั้งแต่ 1 มกราคม 2548 บริษัทฯ
  และบริษัทย่อยได้ทำการบันทึกค่าเสื่อมราคาของเครื่องจักรตามอายุการใช้งาน 7 ปี
  ซึ่งสอดคล้องกับบริษัทฯ อื่นๆในอุตสาหกรรม อย่างไรก็ตามเครื่องจักรบางตัวอาจมีการเสื่อมสภาพ
  ล้าสมัยก่อนการบันทึกค่าเสื่อมราคาทั้งหมด แต่จากข้อมูลในอดีตที่ผ่านมา
  ยังไม่เคยมีกรณีที่มีนัยสำคัญเกิดขึ้น

-   ความเสี่ยงจากการเกิดอัคคีภัยและภัยธรรมชาติ

  ในกรณีที่เกิดอุทกภัย เช่นน้ำท่วม แผ่นดินไหว รวมทั้งการเกิดอัคคีภัย
  อาจส่งผลให้เกิดความเสียหายกับกลุ่มบริษัทฯ ได้ อาทิเช่น กรณีโรงงานได้รับความเสียหาย
  อาจทำให้บริษัทฯ
  และบริษัทย่อยสูญเสียลูกค้าและอาจต้องใช้เวลาในการติดตั้งเครื่องจักรและรับคำสั่งซื้อของลูกค้า
  อย่างไรก็ตาม กลุ่มบริษัทฯ มีการทำประกันภัยครอบคลุมจากการที่ธุรกิจต้องหยุดชะงักเป็นเวลา
  6 - 12 เดือน
  ในกรณีถ้าโรงงานได้รับความเสียหายจากการเกิดอัคคีภัยเพื่อลดภาระทางการเงิน
  นอกจากนี้ยังมีการวางมาตรการรักษาความปลอดภัยเพื่อลดความเสี่ยงจากการเกิดอัคคีภัย
  เช่นมีการติดตั้งและตรวจสอบระบบแจ้งเตือนเพลิงไหม้
  รวมทั้งตรวจสอบความปลอดภัยในพื้นที่ทำงานเดือนละครั้ง เป็นต้น

-   ความเสี่ยงทางด้านการจัดหาแรงงานที่มีคุณภาพ

  บริษัทฯ อาจมีความเสี่ยงในการสรรหาแรงงานที่มีคุณภาพให้พอเพียงกับความต้องการ
  ซึ่งการจัดหาแรงงานที่มีคุณภาพขึ้นอยู่กับสภาวะของตลาดแรงงานสำหรับตำแหน่งงานนั้นๆ
  อย่างไรก็ตาม บริษัทฯ และบริษัทย่อยมีแผนกจัดสรรคัดเลือกบุคลากร
  รวมทั้งแผนกฝึกอบรมที่ให้ความรู้พนักงานก่อนการปฏิบัติงาน รวมทั้งมีการกำหนดค่าตอบแทน
  และสวัสดิการจูงใจ เช่นเบี้ยขยัน การจัดสรรใบสำคัญแสดงสิทธิที่จะซื้อหุ้นสามัญของบริษัทฯ
  เป็นต้น ซึ่งในอดีตที่ผ่านมากลุ่มบริษัทฯ ไม่เคยประสพปัญหาอย่างมีนัยสำคัญในการสรรหาแรงงาน

ค) ความเสี่ยงทางการบริหาร

  เนื่องด้วยคณะผู้บริหารของฮานา ประกอบด้วยชาวต่างชาติหลายท่าน
  แม้ว่าจะไม่มีพนักงานหรือผู้บริหารเพียงรายใดรายหนึ่ง
  ที่เป็นผู้รับผิดชอบต่อการดำเนินงานและความอยู่รอดของกิจการ
  การสูญเสียผู้บริหารระดับสูงรวมทั้งการที่ต้องดำเนินการคัดสรร เลือกหาผู้บริหารใหม่
  อาจมีผลกระทบต่อผลการดำเนินงานทางธุรกิจและมูลค่าตลาดของกิจการได้

  อย่างไรก็ตามเนื่องด้วยลักษณะการบริหารจัดการของกลุ่มบริษัทฯ
  ที่ไม่ใช่มีพนักงานหรือผู้บริหารเพียงรายใดรายหนึ่ง
  เป็นผู้รับผิดชอบต่อการดำเนินงานและความอยู่รอดของกิจการ
  สามารถช่วยลดผลกระทบที่เกิดจากความเสี่ยงดังกล่าวได้
  รวมทั้งบริษัทมีนโยบายจ่ายผลตอบแทนที่จูงใจ
  เช่นการจัดสรรใบสำคัญแสดงสิทธิซื้อหุ้นสามัญของบริษัทฯ ให้แก่กรรมการและพนักงานของบริษัทฯ
  และบริษัทย่อย ซึ่งในอดีตที่ผ่านมา กลุ่มบริษัทฯ ไม่เคยประสพปัญหาดังกล่าว

ง) ความเสี่ยงทางการเงิน

  ความเสี่ยงอื่นๆ ที่อาจมีผลกระทบกับบริษัทฯ ได้แก่
  การเปลี่ยนแปลงของอัตราแลกเปลี่ยนค่าเงินบาท ความเสี่ยงทางการเมือง
  การเปลี่ยนแปลงของอัตราดอกเบี้ยและการการจัดเก็บหนี้จากลูกค้า

-   ความเสี่ยงจากอัตราแลกเปลี่ยน

  เนื่องด้วยยอดขายของบริษัทฯ และบริษัทย่อยกว่าร้อยละ 95 อยู่ในรูปสกุลเงินดอลลาร์สหรัฐ
  ในขณะที่วัตถุดิบกว่าร้อยละ 95
  เป็นวัตถุดิบที่นำเข้าทั้งทางตรงและทางอ้อมในรูปสกุลเงินดอลลาร์สหรัฐเช่นเดียวกัน
  ดังนั้นต้นทุนหลักของบริษัทฯ และบริษัทย่อย จึงได้รับการป้องกันความเสี่ยงโดยธรรมชาติ
  (Natural Hedged) อย่างไรก็ตาม
  เงินเดือนและค่าใช้จ่ายอื่นๆถูกจ่ายในรูปสกุลเงินบาทและเงินหยวน
  ดังนั้นการแข็งค่าของเงินบาทต่อเงินสกุลเหรียญสหรัฐ
  และการแข็งค่าของเงินหยวนต่อเงินสกุลเหรียญสหรัฐ
  อาจส่งผลกระทบต่อผลกำไรของกลุ่มฮานาเนื่องด้วยข้อจำกัดทางด้านกฎเกณฑ์ของธนาคารแห่งประเทศไทยและกรมสรรพากร
  บริษัท ฮานา ไมโครอิเล็คโทรนิคส จำกัด (มหาชน)
  จึงมิได้ทำการป้องกันความเสี่ยงจากอัตราแลกเปลี่ยนด้วยวิธีอื่นๆ อย่างไร ก็ตาม
  กลุ่มบริษัทฯได้ดำเนินการป้องกันความเสี่ยงจากอัตราแลกเปลี่ยน
  โดยการทำสัญญาซื้อขายเงินตราต่างประเทศล่วงหน้า และทำการต่อสัญญาทุกๆ 3-6 เดือน
  นอกจากนี้มูลค่าทางบัญชีของบริษัทย่อยในต่างประเทศ จะถูกบันทึกในรูปสกุลเงินต่างประเทศ
  ผลกระทบของการเปลี่ยนแปลงของอัตราแลกเปลี่ยน
  จะปรากฏในรายการผลต่างจากการแปลงค่างบการเงินในส่วนของผู้ถือหุ้นในงบดุล
  ดังนั้นจึงไม่มีผลกระทบต่อเงินสดจากการเปลี่ยนแปลงดังกล่าว ณ สิ้นปี 2550 บริษัทฯ
  และบริษัทย่อยมีผลกำไรจากอัตราแลกเปลี่ยน 179,659,245 บาท

-   ความเสี่ยงจากลูกหนี้การค้า

  เนื่องจากยอดขายกว่าร้อยละ 95
  ของบริษัทฯและบริษัทย่อยเป็นการขายโดยที่ลูกค้าชำระเงินโดยตรงให้แก่บริษัทฯ
  โดยไม่มีหลักประกัน บริษัทฯจึงอาจมีความเสี่ยงจากลูกหนี้การค้าได้ อย่างไรก็ตามบริษัทฯ
  มีมาตราการลดความเสี่ยงดังกล่าว
  โดยลูกค้าใหม่ๆที่ฝ่ายบริหารเชื่อว่าอาจมีความเสี่ยงในการเรียกเก็บหนี้สูงกว่าปกติ
  จะต้องทำการจ่ายค่าสินค้าล่วงหน้าในช่วงระยะเวลาแรกของการสั่งซื้อ นอกจากนี้บริษัทฯ
  จะทำการตั้งสำรองค่าเผื่อหนี้สงสัยจะสูญสำหรับหนี้ที่เกินกำหนดชำระ 90
  วันรวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ โดยปกติบริษัทฯ
  จะตั้งสำรองค่าเผื่อหนี้สงสัยจะสูญ 100% กรณีหนี้เกินกำหนดชำระ 90 วัน แต่ทั้งนี้มีกรณียกเว้น
  ขึ้นอยู่กับความเป็นไปได้ที่จะได้รับการชำระหนี้จากลูกหนี้ โดยพิจารณาเงื่อนไขต่างๆ เช่น

- ประวัติการชำระหนี้ของลูกหนี้

- สถานะของลูกหนี้ ซึ่งอาจเป็นทั้งเจ้าหนี้และลูกหนี้ของบริษัทฯ ในคราวเดียวกัน

  กรณีหนี้ที่เกินกำหนดชำระ 12 เดือน บริษัทฯ
  จะรอการตัดจำหน่ายจากสำรองค่าเผื่อหนี้สงสัยจะสูญไปเป็นรายการหนี้สูญ
  ซึ่งจะไม่มีผลกระทบใดๆ ต่องบกำไรขาดทุน

  ในอดีตที่ผ่านมา บริษัทฯไม่เคยประสพปัญหาหนี้สูญอย่างมีนัยสำคัญ
  เนื่องด้วยลูกค้าส่วนใหญ่ของบริษัทฯ
  จะเป็นบริษัทจดทะเบียนหรือบริษัทย่อยของบริษัทจดทะเบียนในต่างประเทศที่มีความมั่นคงทางการเงิน